
VALSTYBINĖS MOKESČIŲ INSPEKCIJOS
PRIE LIETUVOS RESPUBLIKOS FINANSŲ MINISTERIJOS VIRŠININKAS

ĮSAKYMAS
DĖL UŽSIENIO JURIDINIO ASMENS ĮREGISTRAVIMO Į MOKESČIŲ MOKĖTOJŲ REGISTRĄ / IŠREGISTRAVIMO IŠ MOKESČIŲ MOKĖTOJŲ REGISTRO

2005 m. birželio 14 d. Nr. VA-52
Vilnius


Vadovaudamasi Mokesčių mokėtojų registro nuostatais, patvirtintais Lietuvos Respublikos Vyriausybės 2000 m. rugsėjo 6 d. nutarimu Nr. 1059 „Dėl Mokesčių mokėtojų registro įsteigimo ir jo nuostatų patvirtinimo“, Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, 18.11 papunkčiu ir siekdama užtikrinti tinkamą mokesčių mokėtojų įregistravimą Mokesčių mokėtojų registre:
1. Tvirtinu pridedamas:
1.1. Užsienio juridinio asmens prašymo įregistruoti į Mokesčių mokėtojų registrą / išregistruoti iš Mokesčių mokėtojų registro FR0227 formą (toliau – FR0227 forma);
1.2. Užsienio juridinio asmens prašymo įregistruoti į Mokesčių mokėtojų registrą / išregistruoti iš Mokesčių mokėtojų registro FR0227 formos užpildymo ir teikimo taisykles (toliau – taisyklės);
1.3. Pranešimo apie įregistravimą į Mokesčių mokėtojų registrą FR0700 formą (toliau – FR0700 forma).
2. Nurodau:
2.1. Apskričių valstybinių mokesčių inspekcijų (toliau – AVMI) viršininkams kontroliuoti, kad užsienio juridiniai asmenys, registruodamiesi į Mokesčių mokėtojų registrą, naudotų FR0227 formą ir vadovautųsi šiuo įsakymu patvirtintomis taisyklėmis;
2.2. atitinkamas veiklos sritis kuruojantiems Valstybinės mokesčių inspekcijos prie Lietuvos Respublikos finansų ministerijos viršininko pavaduotojams ir pagal kompetenciją AVMI viršininkams kontroliuoti šio įsakymo vykdymą.



VIRŠININKĖ	VIOLETA LATVIENĖ





12





PATVIRTINTA
Valstybinės mokesčių inspekcijos prie Lietuvos Respublikos finansų ministerijos viršininko
2005 m. birželio 14 d. įsakymu Nr. VA-52
(2013 m. liepos 17 d. įsakymo Nr. VA-44 
redakcija)

UŽSIENIO JURIDINIO ASMENS PRAŠYMO ĮREGISTRUOTI Į MOKESČIŲ MOKĖTOJŲ  REGISTRĄ / IŠREGISTRUOTI IŠ MOKESČIŲ MOKĖTOJŲ REGISTRO FR0227 FORMOS UŽPILDYMO  IR TEIKIMO TAISYKLĖS

I. BENDROSIOS NUOSTATOS

1. Užsienio juridinio asmens prašymo įregistruoti į Mokesčių mokėtojų registrą / išregistruoti iš Mokesčių mokėtojų registro FR0227 formos užpildymo ir teikimo taisyklės (toliau – taisyklės) nustato užsienio juridinio asmens prašymo įregistruoti į Mokesčių mokėtojų registrą / išregistruoti iš Mokesčių mokėtojų registro (toliau – Registras) FR0227 formos (toliau – prašymo forma), jos priedų FR0227A formos „Papildomi registravimo duomenys“ (toliau – FR0227A forma) ir FR0227T formos „Nekilnojamasis turtas“ (toliau – FR0227T forma) užpildymo ir pateikimo Valstybinei mokesčių inspekcijai (toliau – VMI) tvarką bei Registro duomenų tvarkymo mokesčių administratoriaus iniciatyva reikalavimus.
Taisyklės taip pat nustato Įregistravimo į Mokesčių mokėtojų registrą pranešimo FR0700 formos (toliau – FR0700 forma) užpildymo ir pateikimo mokesčių mokėtojams tvarką.
2. Taisyklės parengtos, vadovaujantis Lietuvos Respublikos mokesčių administravimo įstatymu, Mokesčių mokėtojų registro nuostatais, patvirtintais Lietuvos Respublikos Vyriausybės 2000 m. rugsėjo 6 d. nutarimu Nr. 1059 „Dėl Mokesčių mokėtojų registro įsteigimo ir jo nuostatų patvirtinimo“ (toliau – Nuostatai), ir kitais teisės aktais. 
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

3. Šiose taisyklėse vartojamos sąvokos: 
3.1. Akcizų mokėtojas – tai užsienio asmuo, kuriam Lietuvos Respublikos akcizų įstatyme nustatytais pagrindais atsiranda prievolė mokėti akcizus.
Papunkčio pakeitimai:
Nr. VA-82,
2018-10-15,
paskelbta TAR 2018-10-15, i. k. 2018-16198            

3.11. Centrinis registras – registras, kuriame registruojama informacija apie platformos operatorius, kurie neteikia duomenų, ir  trečiosios šalies platformos operatoriaus duomenys. 
Papildyta papunkčiu:
Nr. VA-101,
2022-12-29,
paskelbta TAR 2022-12-29, i. k. 2022-27261        

3.2. Europos Sąjungos apmokestinamasis asmuo – tai bet kokio pobūdžio ekonominę veiklą vykdantis užsienio apmokestinamasis asmuo, kaip ši sąvoka apibrėžta Lietuvos Respublikos pridėtinės vertės mokesčio įstatyme, turintis buveinę Europos Sąjungos valstybės teritorijoje.
3.21. Europos Sąjungos platformos operatorius – subjektas, kuris su pardavėjais sudaro naudojimosi visa platforma arba jos dalimi sutartis ir kuris nėra įregistruotas Juridinių asmenų registre, tačiau atitinka bent vieną Informacijos apie platformose vykdomas veiklas teikimo Valstybinei mokesčių inspekcijai taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2022 m. gruodžio 23 d. įsakymu Nr. VA-95 „Dėl Informacijos apie platformose vykdomas veiklas teikimo Valstybinei mokesčių inspekcijai taisyklių patvirtinimo“, 4.5.1, 4.5.3 ar 4.5.4 papunktyje nurodytą kriterijų. 
Papildyta papunkčiu:
Nr. VA-101,
2022-12-29,
paskelbta TAR 2022-12-29, i. k. 2022-27261        

3.3. Padalinys – tai fiksuota vieta, per kurią vienos valstybės apmokestinamasis asmuo verčiasi ekonomine veikla kitoje valstybėje. Fiksuota vieta turi turėti buveinės adresą. Į padalinio sąvoką taip pat įeina filialo sąvoka, kuri apibrėžta Lietuvos Respublikos civilinio kodekso 2.53 straipsnyje.
3.31. Platforma – programinė įranga, įskaitant interneto svetainę arba jos dalį, ir taikomosios programos, įskaitant mobiliąsias programėles, kuriomis gali naudotis platformų naudotojai ir kuriomis pardavėjai gali susisiekti su kitais platformų naudotojais, siekdami vykdyti atitinkamą su šiais naudotojais susijusią veiklą. Platforma taip pat apima bet kokią su atitinkama veikla susijusią atlygio rinkimo ir mokėjimo priemonę.
Papildyta papunkčiu:
Nr. VA-101,
2022-12-29,
paskelbta TAR 2022-12-29, i. k. 2022-27261        

3.32. Trečiosios šalies platformos operatorius – subjektas, kuris su pardavėjais sudaro naudojimosi visa platforma arba jos dalimi sutartis ir kuris sudaro sąlygas pardavėjams Europos Sąjungoje vykdyti atitinkamą veiklą, nurodytą Informacijos apie platformose vykdomas veiklas teikimo Valstybinei mokesčių inspekcijai taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2022 m. gruodžio 23 d. įsakymu Nr. VA-95 „Dėl Informacijos apie platformose vykdomas veiklas teikimo Valstybinei mokesčių inspekcijai taisyklių patvirtinimo“, 4.1 papunktyje. 
Papildyta papunkčiu:
Nr. VA-101,
2022-12-29,
paskelbta TAR 2022-12-29, i. k. 2022-27261        

3.4. Užsienio apmokestinamasis asmuo – tai bet kokio pobūdžio ekonominę veiklą vykdantis užsienio apmokestinamasis asmuo, kurio buveinė yra už Europos Sąjungos teritorijos ribų.
3.5. Užsienio apmokestinamojo asmens fiskalinis agentas – tai Lietuvos Respublikos apmokestinamasis asmuo, atitinkantis reikalavimus, nustatytus Lietuvos Respublikos finansų ministro 2002 m. liepos 4 d. įsakymu Nr. 221 „Dėl užsienio apmokestinamojo asmens fiskalinio agento skyrimo taisyklių ir reikalavimų asmeniui, galinčiam būti užsienio apmokestinamojo asmens fiskaliniu agentu, patvirtinimo“.
3.6. Užsienio juridinio asmens priklausomas atstovas (agentas) – tai Užsienio juridinio asmens priklausomas atstovas (agentas), atitinkantis reikalavimus, nustatytus Užsienio vieneto atstovo (agento) statuso priklausomumo ar nepriklausomumo kriterijuose, patvirtintuose Lietuvos Respublikos finansų ministro 2002 m. vasario 27 d. įsakymu Nr. 54 „Dėl Užsienio vieneto veiklos nuolatinumo apibrėžimo ir Užsienio vieneto atstovo (agento) statuso priklausomumo ar nepriklausomumo kriterijų patvirtinimo“.
3.7. Valstybinio socialinio draudimo įmokų mokėtojai – tai užsienio juridiniai asmenys ar organizacijos, kurių buveinė yra užsienio valstybėje, kurių darbuotojai yra įdarbinti Lietuvos Respublikoje pagal darbo santykių arba jų esmę atitinkančių santykių sutartį ir už kuriuos turi būti mokamos valstybinio socialinio draudimo įmokos pagal Lietuvos Respublikos teisės aktus.
3.8. Kitos šiose taisyklėse vartojamos sąvokos atitinka Lietuvos Respublikos mokesčių administravimo įstatymo, Lietuvos Respublikos pridėtinės vertės mokesčio įstatymo, Lietuvos Respublikos pelno mokesčio įstatymo, Lietuvos Respublikos akcizų įstatymo ir kitų teisės aktų apibrėžtas sąvokas. 
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

4. Registre turi registruotis užsienio juridiniai asmenys, kai jie numato vykdyti ar vykdo veiklą ir / arba turi mokestinių prievolių Lietuvos Respublikoje, išskyrus apmokestinamuosius asmenis, kurie PVM mokėtojais registruojasi specialios telekomunikacijų, radijo ir televizijos transliavimo ir (arba) elektroniniu būdu teikiamų paslaugų, kurias teikia už Europos Sąjungos teritorijos ribų įsikūrę apmokestinamieji asmenys, apmokestinimo schemos taikymo tikslais. Registre turi registruotis užsienio juridiniai asmenys, kurie registruojasi kaip trečiųjų šalių platformų operatoriai ir nėra užsiregistravę kitoje Europos Sąjungos valstybėje narėje. Registre taip pat turi registruotis Europos Sąjungos platformų operatoriai.
Užsienio juridiniai asmenys prašymo formas turi pateikti VMI tokiais būdais:
Punkto pakeitimai:
Nr. VA-101,
2022-12-29,
paskelbta TAR 2022-12-29, i. k. 2022-27261            
4.1. prisijungę prie Valstybinės mokesčių inspekcijos portalo e. VMI autorizuotų elektroninių paslaugų srities (toliau – Mano VMI) Valstybinės mokesčių inspekcijos portalo e. VMI autorizuotų elektroninių paslaugų srities Mano VMI naudojimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2012 m. spalio 3 d. įsakymu Nr. VA-91 „Dėl Valstybinės mokesčių inspekcijos portalo e. VMI autorizuotų elektroninių paslaugų srities Mano VMI naudojimo taisyklių patvirtinimo“ (toliau – Mano VMI taisyklės), nustatyta tvarka;
4.2. užpildę popierines prašymo formas, kurias gali tiesiogiai įteikti arba išsiusti paštu VMI:
4.2.1. Europos Sąjungos apmokestinamieji asmenys (ar jų įgalioti asmenys) ir užsienio apmokestinamieji asmenys, įsikūrę už Europos Sąjungos teritorijos ribų, popierinius prašymus pateikia pasirinktinai vienai iš VMI, kurioje jie pageidauja būti įregistruoti kaip PVM mokėtojai;
4.2.2 užsienio apmokestinamieji asmenys (ar jų įgalioti asmenys) – tai VMI, kurios aptarnaujamoje teritorijoje yra jų turimo padalinio buveinės adresas, o jeigu tokių padalinių turi keletą – pagal vieno iš turimų padalinių buveinės adresą. Jei tokio padalinio neturi – per paskirtą Lietuvos Respublikoje esantį užsienio apmokestinamojo asmens fiskalinį agentą. Kai paskirtas fiskalinis agentas yra fizinis asmuo – pagal jo gyvenamosios vietos Lietuvoje adresą. Kai paskirtas fiskalinis agentas yra juridinis asmuo – pagal juridinio asmens buveinės adresą;
4.2.3. užsienio juridiniai asmenys (ar jų įgalioti asmenys), vykdantys veiklą per nuolatines buveines Lietuvos Respublikos teritorijoje, – tai VMI, kurios aptarnaujamoje teritorijoje yra jų priklausomo atstovo (agento) buveinės ar gyvenamosios vietos adresas, o jeigu toks nėra paskirtas, tai pagal filialo ar kitos nuolatinės buveinės adresą;
4.2.4. užsienio juridiniai asmenys, turintys Lietuvos Respublikoje nuosavybės teise jiems priklausantį nekilnojamąjį turtą arba ilgiau kaip vienam mėnesiui perimtą iš fizinio asmens (ar jų įgalioti asmenys), – tai VMI, kurios aptarnaujamoje teritorijoje yra jų nuosavybės teise priklausantis nekilnojamasis turtas. Jeigu užsienio juridinis asmuo turi nekilnojamojo turto kelių savivaldybių teritorijose, jis gali registruotis pasirinktinai pagal vieno iš nekilnojamojo turto objektų adresą;
4.2.5. užsienio juridiniai asmenys, valstybinio socialinio draudimo įmokų mokėtojai, kurie registruojasi kaip valstybinio socialinio draudimo įmokų (toliau – VSD) mokėtojai, – tai VMI, kurios aptarnaujamoje teritorijoje yra jo samdomo darbuotojo, už kurį mokamos VSD įmokos, gyvenamosios vietos adresas. Jeigu samdomi darbuotojai yra keli ir jų gyvenamosios vietos adresai yra skirtingi, tinkamai užpildyta prašymo forma turi būti pateikiama pasirinktinai vienai iš VMI pagal vieno iš samdomų darbuotojų gyvenamosios vietos adresą;
4.2.6. užsienio juridiniai asmenys, akcizų mokėtojai (ar jų įgalioti asmenys), – pasirinktinai vienai iš VMI;
4.2.7. užsienio juridiniai asmenys, kurie registruojasi kaip trečiųjų šalių platformų operatoriai arba Europos Sąjungos platformų operatoriai, – popierinius prašymus pateikia pasirinktinai vienai iš VMI, kartu su prašymo forma užpildydami ir pateikdami FR0227A formą. 
Papildyta papunkčiu:
Nr. VA-101,
2022-12-29,
paskelbta TAR 2022-12-29, i. k. 2022-27261        

Punkto pakeitimai:
Nr. VA-16,
2020-02-18,
paskelbta TAR 2020-02-18, i. k. 2020-03549            

5. Užsienio juridiniai asmenys, vykdantys veiklą per nuolatines buveines Lietuvos Respublikos teritorijoje, ir užsienio apmokestinamieji asmenys, įsikūrę už Europos Sąjungos teritorijos ribų, kartu su prašymo forma turi užpildyti ir VMI pateikti FR0227A formą. Šis punktas netaikomas tais atvejais, kai, vadovaujantis Lietuvos Respublikos pridėtinės vertės mokesčio įstatymo 71 straipsnio 3 dalies nuostatomis, nereikalaujama paskirti fiskalinio agento kitose valstybėse narėse ar teritorijose, kuriose taikomos savitarpio pagalbos taikymo dokumentų nuostatos, iš esmės savo taikymo sritimi tolygios 2010 m. kovo 16 d. Tarybos direktyvos 2010/24/ES dėl savitarpio pagalbos vykdant reikalavimus, susijusius su mokesčiais, muitais ir kitomis priemonėmis, ir 2010 m. spalio 7 d. Tarybos reglamento (ES) Nr. 904/210 dėl administracinio bendradarbiavimo ir kovos su sukčiavimu pridėtinės vertės mokesčio srityje nuostatomis, įsikūrusiems apmokestinamiesiems asmenims.
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            
Nr. VA-16,
2020-02-18,
paskelbta TAR 2020-02-18, i. k. 2020-03549            

6. Užsienio juridiniai asmenys, turintys Lietuvos Respublikoje nuosavybės teise jiems priklausantį nekilnojamąjį turtą arba ilgiau kaip vienam mėnesiui perimtą iš fizinio asmens, kartu su prašymo forma turi papildomai pateikti FR0227T formą.
7. Užsienio juridinis asmuo tinkamai užpildytą prašymo formą ir FR0227A bei FR0227T formas VMI turi pateikti ne vėliau kaip per 5 darbo dienas nuo veiklos vykdymo Lietuvoje pradžios arba ne vėliau kaip per 5 darbo dienas nuo daiktinių teisių į nekilnojamąjį turtą įregistravimo Lietuvos Respublikos nekilnojamojo turto registre (toliau – Nekilnojamojo turto registras) dienos.
Trečiųjų šalių platformų operatoriai tinkamai užpildytą prašymo formą ir FR0227A formą VMI turi pateikti ne vėliau kaip per 5 darbo dienas nuo veiklos vykdymo Europos Sąjungoje pradžios (jei veikla pradedama 2023 m. sausio mėnesį, tai per 5 darbo dienas nuo 2023 m. vasario 1 d.), jeigu šie platformų operatoriai nėra užsiregistravę kitoje Europos Sąjungos valstybėje narėje. 
Europos Sąjungos platformų operatoriai tinkamai užpildytą prašymo formą ir FR0227A formą VMI turi pateikti ne vėliau kaip per 5 darbo dienas nuo veiklos vykdymo Europos Sąjungoje pradžios (jei veikla pradedama 2023 m. sausio mėnesį, tai per 5 darbo dienas nuo 2023 m. vasario 1 d.) arba, jei jie veiklą pradėjo iki 2023 m. ir ją tęsia 2023 m., per 5 darbo dienas nuo vasario 1 d.
Punkto pakeitimai:
Nr. VA-101,
2022-12-29,
paskelbta TAR 2022-12-29, i. k. 2022-27261            

8. Kai prašymo forma ir / ar FR0227A, FR0227T formos teikiamos duomenų pakeitimams registruoti, jos turi būti pateiktos ne vėliau kaip per 5 darbo dienas nuo duomenų pakeitimo ar papildymo dienos.
9. Į Registrą įregistruotam užsienio juridiniam asmeniui VMI parengia Įregistravimo į Mokesčių mokėtojų registrą pranešimo FR0700 formą, kuri pateikiama per Mano VMI arba (mokėtojui pageidaujant) įteikiama tiesiogiai arba išsiunčiama paštu.

II. PRAŠYMO FORMOS IR FR0227A FORMOS BEI FR0227T FORMOS UŽPILDYMO BENDRIEJI REIKALAVIMAI

10. Popierinė prašymo forma ir FR0227A bei FR0227T formos turi būti pildomos laikantis tokių reikalavimų:
10.1. pildyti tik juodu arba tamsiai mėlynu rašikliu;
10.2. raidės ir skaičiai turi būti įrašomi tiksliai į jiems skirtus langelius, aiškiai, be braukymų;
10.3. tekstas turi būti rašomas tik didžiosiomis spausdintinėmis raidėmis;
10.4. nepildomi laukeliai turi būti paliekami tušti (nerašyti jokių simbolių, brūkšnelių, kryželių, nulių ar pan.);
10.5. jeigu informacija netelpa viename FR0227A formos ar FR0227T formos lape, tai laukelyje „Lapo numeris“ turi būti įrašomas pridedamo pildomo priedo lapo numeris. Visų pridedamų lapų numeracija turi būti ištisinė (1; 2; 3 ir t. t.);
10.6. adresas užsienio valstybėje turi būti įrašomas taip: valstybės pavadinimas, miestas, gatvė, namo, buto numeris, pašto kodas. Tarp valstybės, miesto, gatvės pavadinimų, namo numerio, buto numerio ir pašto kodo turi būti paliekama po vieną tuščią langelį;
10.7. visuose adresų laukeliuose adresus Lietuvoje rašyti, vadovaujantis Adresų formavimo taisyklių, patvirtintų Lietuvos Respublikos Vyriausybės 2002 m. gruodžio 23 d. nutarimu Nr. 2092 „Dėl Adresų formavimo taisyklių patvirtinimo“, nustatyta tvarka. 
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

11. Kai prašymo forma teikiama prisijungus prie Mano VMI, asmens tapatybė patvirtinama Mano VMI nustatytomis priemonėmis.
Užpildytą popierinę prašymo formą ir/ar FR0227A formą bei FR0227T formą turi pasirašyti jas pateikusio užsienio juridinio asmens vadovas arba jo įgaliotasis asmuo Lietuvoje, arba kitas įgaliotas atstovas, veikiantis pagal įstatymų nustatyta tvarka patvirtintą įgaliojimą, ir jis turi nurodyti savo pareigas, vardą bei pavardę.

III. PRAŠYMO FORMOS UŽPILDYMAS

12. 1 laukelyje „Mokesčių mokėtojo identifikacinis numeris“ turi būti įrašomas jau įregistruotam į Registrą užsienio juridiniam asmeniui priskirtas mokesčių mokėtojo identifikacinis numeris (10 ženklų). Laukelis pildomas, kai prašymo forma teikiama užsienio juridinio asmens duomenų pakeitimams registruoti ar kai užsienio juridinis asmuo registruojasi į Registrą pakartotinai. Pirmą kartą užpildytą prašymo formą teikiantys užsienio juridiniai asmenys šio laukelio nepildo.
13. 2 laukelyje „Visas pavadinimas“ turi būti įrašomas visas (oficialus) užsienio juridinio asmens pavadinimas lotyniškais rašmenimis, nurodytas registravimo užsienio valstybėje pažymėjime ar registro išraše.
14. 3 laukelyje „Identifikacinis numeris (kodas) užsienio valstybėje“ turi būti įrašomas užsienio juridinio asmens identifikacinis numeris (kodas), jam suteiktas užsienio valstybės mokesčių mokėtojų registre (ar kitas identifikacinis numeris, suteiktas užsienio juridiniam asmeniui pagal atitinkamos užsienio valstybės teisės aktus).
15. 4 laukelyje „Buveinės adresas užsienio valstybėje“ turi būti lotyniškais rašmenimis įrašomas užsienio juridinio asmens buveinės (registracijos) adresas užsienio valstybėje, nurodytas jo registravimo užsienio valstybėje pažymėjime ar registro išraše, pagal šių taisyklių 10.6 papunkčio nuostatas. 
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

16. Į 5, 6 laukelius atitinkamai turi būti įrašomi užsienio juridinio asmens buveinės adreso užsienio valstybėje telekomunikacijų rekvizitai (elektroninio pašto adresas, telefono numeris). Telekomunikacijų rekvizitai Lietuvoje ir užsienio valstybėje įrašomi taip:
16.1. kai nurodomas mobiliojo telefono numeris, turi būti įrašomas šalies kodas ir telefono numeris;
16.2. kai nurodomas stacionaraus telefono numeris, turi būti įrašomas šalies kodas, miesto kodas ir telefono numeris.
17. 7 laukelyje „Juridinis asmuo“ užsienio juridinis asmuo turi pažymėti, ar jis yra ribotos, ar neribotos civilinės atsakomybės. Atitinkamas laukelis turi būti pažymimas „X“ ženklu.
18. 8 laukelyje turi būti pažymėta, ar užsienio juridinis asmuo registruojasi pirmą kartą, pakartotinai, registruoja duomenų pakeitimus. Atitinkamas langelis turi būti pažymimas „X“ ženklu. Langelis „Pakartotinai“ turi būti pažymimas, kai užsienio juridinis asmuo, jau išsiregistravęs iš Registro, teikia prašymo formą įregistruoti pakartotinai.
19. 9 laukelio atitinkamame langelyje užsienio juridinis asmuo „X“ ženklu turi pažymėti, kokiems tikslams jis registruojasi į Registrą (kaip apmokestinamasis asmuo, veiklos per nuolatinę buveinę vykdytojas, valstybinio socialinio draudimo įmokų mokėtojas, kaip nekilnojamojo turto mokesčio mokėtojas, akcizų mokėtojas ar platformos operatorius). Jei užsienio juridinis asmuo registruojasi, pvz., kaip apmokestinamasis asmuo ir veiklos per nuolatinę buveinę vykdytojas, tai „X“ ženklu turi būti pažymėti abu atitinkami langeliai.
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            
Nr. VA-101,
2022-12-29,
paskelbta TAR 2022-12-29, i. k. 2022-27261            

20. 10 laukelyje „X“ ženklu turi būti pažymima, kas atstovauja užsienio juridiniam asmeniui registravimo į Registrą klausimais (vadovas ir / ar įgaliotas asmuo). Kai Europos Sąjungos apmokestinamasis asmuo pateikia prašymo formoje įgalioto asmens duomenis, jie neturi būti pakartotinai įrašomi į FR0227A formą. 
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

21. 11 laukelyje „X“ ženklu turi būti pažymima, ar įgaliotas asmuo, atstovaujantis užsienio juridiniam asmeniui, yra fizinis ar juridinis asmuo.
22. Jeigu užsienio juridiniam asmeniui atstovauja vadovas, tai prašymo formos 12, 13, 15, 16 laukeliuose turi būti įrašomi to vadovo rekvizitai lotyniškais rašmenimis:
22.1. 12 laukelyje turi būti įrašomas vadovo vardas, o 13 laukelyje turi būti įrašoma vadovo pavardė;
22.2. 15 laukelyje turi būti įrašomas vadovo identifikacinis numeris (asmens kodas), nurodytas jo asmens tapatybę patvirtinančiame dokumente. Jei vadovas asmens kodo neturi, tai įrašomas jo asmens tapatybę patvirtinančio dokumento numeris;
Punkto pakeitimai:
Nr. VA-82,
2018-10-15,
paskelbta TAR 2018-10-15, i. k. 2018-16198            

22.3. 16 laukelyje turi būti įrašomas vadovo nuolatinės gyvenamosios vietos adresas užsienio valstybėje ar Lietuvoje (jeigu toks yra).
22.4. 17 laukelis pildomas tik tuo atveju, jeigu nurodomas vadovo gyvenamosios vietos adresas Lietuvoje. Kitais atvejais šis laukelis nepildomas;
22.5. 18–19 laukeliuose turi būti įrašomi vadovo telekomunikacijų rekvizitai užsienio valstybėje ar Lietuvoje (jeigu tokie yra). Telekomunikacijų rekvizitai įrašomi vadovaujantis šių taisyklių 16 punktu.
18 laukelyje nurodytu vadovo elektroninio pašto adresu VMI išsiunčia prisijungimo prie VMI informacinių sistemų identifikavimo priemones Dokumentų teikimo elektroniniu būdu taisyklėse, patvirtintose Valstybinės mokesčių inspekcijos prie Lietuvos Respublikos finansų ministerijos viršininko 2010 m. liepos 21 d. įsakymu Nr. VA-83 „Dėl Dokumentų teikimo elektroniniu būdu taisyklių patvirtinimo“ (toliau – EDS taisyklės), nustatyta tvarka;
Punkto pakeitimai:
Nr. VA-82,
2018-10-15,
paskelbta TAR 2018-10-15, i. k. 2018-16198            

22.6. 20 laukelis ir įrašo tipas R užpildomi, kai keičiasi užsienio juridinio asmens vadovas ar jo duomenys, nurodyti šių taisyklių 22 punkte. Pirmą kartą užpildant prašymo formą, šis laukelis neužpildomas. Duomenų pakeitimų registravimo tvarka yra nurodyta šių taisyklių VI skyriuje.
Papildyta papunkčiu:
Nr. VA-1,
2017-01-04,
paskelbta TAR 2017-01-04, i. k. 2017-00481        

23. Jeigu užsienio juridiniam asmeniui atstovauja įgaliotas (fizinis ar juridinis) asmuo, tai prašymo formos 121–161 laukeliuose turi būti įrašomi to įgalioto asmens rekvizitai:
23.1. 121 laukelyje turi būti įrašomas įgalioto fizinio asmens vardas, o 131 laukelyje turi būti įrašoma įgalioto fizinio asmens pavardė. Jei įgaliotas asmuo yra juridinis asmuo, tai 121, 131 laukeliai neužpildomi;
23.2. 141 laukelyje „Pavadinimas“ turi būti įrašomas įgalioto asmens pavadinimas, jei jis yra juridinis asmuo;
23.3. 151 laukelyje turi būti įrašomas įgalioto asmens identifikacinis numeris (kodas). Jei įgaliotas asmuo yra fizinis asmuo (nuolatinis Lietuvos gyventojas), turi būti įrašomas jo asmens kodas. Jei įgaliotas asmuo yra Lietuvos juridinis asmuo, įrašomas tokio juridinio asmens mokesčių mokėtojo identifikacinis numeris (kodas). Jei įgaliotas asmuo yra užsienio fizinis ar juridinis asmuo, įrašomas to įgalioto asmens identifikacinis numeris (kodas) užsienio valstybėje, suteiktas jam pagal atitinkamos užsienio valstybės teisės aktus. Jei įgaliotas fizinis asmuo asmens kodo neturi, tai įrašomas jo asmens tapatybę patvirtinančio dokumento numeris;
Papunkčio pakeitimai:
Nr. VA-82,
2018-10-15,
paskelbta TAR 2018-10-15, i. k. 2018-16198            

23.4. 161 laukelyje turi būti įrašomas įgalioto asmens buveinės adresas (kai įgaliotas asmuo yra Lietuvos ar užsienio juridinis asmuo) ar gyvenamosios vietos adresas Lietuvoje (kai įgaliotas asmuo yra nuolatinis Lietuvos gyventojas) ar užsienio valstybėje (kai įgaliotas asmuo yra užsienio fizinis asmuo). Adresas užsienio valstybėje turi būti įrašomas, vadovaujantis šių taisyklių 10.6 papunkčiu. Adresas Lietuvoje turi būti įrašomas, vadovaujantis šių taisyklių 10.7 papunkčiu. Į 171 laukelį turi būti įrašomas buveinės ar gyvenamosios vietos adreso pašto kodas, jeigu įrašomas adresas yra Lietuvoje;
23.5. 181–191 laukeliuose turi būti įrašomi įgalioto asmens buveinės (kai įgaliotas asmuo yra juridinis asmuo) ar gyvenamosios vietos (kai įgaliotas asmuo yra fizinis asmuo) adreso telekomunikacijų rekvizitai. Telekomunikacijų rekvizitai turi būti įrašomi, vadovaujantis šių taisyklių 16 punktu.
181 laukelyje nurodytu įgalioto asmens elektroninio pašto adresu VMI išsiunčia prisijungimo prie VMI informacinių sistemų identifikavimo priemones EDS taisyklėse nustatyta tvarka;
Papunkčio pakeitimai:
Nr. VA-82,
2018-10-15,
paskelbta TAR 2018-10-15, i. k. 2018-16198            

23.6. 201 laukelis ir įrašo tipas R užpildomi, kai keičiasi užsienio juridinio asmens įgaliotas asmuo ar jo duomenys, nurodyti šių taisyklių 23 punkte. Pirmą kartą užpildant prašymo formą, šis laukelis neužpildomas. Duomenų pakeitimų registravimo tvarka yra nurodyta šių taisyklių VI skyriuje. 
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

231. Jeigu užsienio juridiniam asmeniui atstovauja vadovas ir / arba įgaliotas asmuo, tai vadovo rekvizitai įrašomi šių taisyklių 22 punkte nustatyta tvarka. Įgalioto asmens rekvizitai įrašomi šių taisyklių 23 punkte nustatyta tvarka. 
Papildyta punktu:
Nr. VA-1,
2017-01-04,
paskelbta TAR 2017-01-04, i. k. 2017-00481        

24. 21 laukelyje „X“ ženklu turi būti pažymima, ar užsienio juridinio asmens apskaitą tvarkantis asmuo yra fizinis ar juridinis asmuo.
25. 22 laukelyje turi būti įrašomas užsienio juridinio asmens apskaitą tvarkančio asmens vardas, o 23 laukelyje turi būti įrašoma pavardė (jei užsienio juridinio asmens apskaitą tvarko fizinis asmuo).
26. 24 laukelyje turi būti įrašomas užsienio juridinio asmens apskaitą tvarkančio juridinio asmens pavadinimas, jei apskaitą tvarko juridinis asmuo.
27. 25 laukelis „Identifikacinis numeris (kodas) užsienio valstybėje“ turi būti pildomas, kai užsienio juridinio asmens apskaitą tvarko užsienio fizinis ar juridinis asmuo. Į šį laukelį turi būti įrašomas apskaitą tvarkančio asmens identifikacinis numeris (kodas), suteiktas jam pagal atitinkamos užsienio valstybės teisės aktus. Jei užsienio juridinio asmens apskaitą tvarko fizinis asmuo (nuolatinis Lietuvos gyventojas) ar Lietuvos juridinis asmuo – šis laukelis nepildomas.
28. 26 laukelis „Identifikacinis numeris (kodas) Lietuvoje“ turi būti pildomas, kai užsienio juridinio asmens apskaitą tvarko fizinis asmuo (nuolatinis Lietuvos gyventojas) ar Lietuvos juridinis asmuo. Į laukelį turi būti įrašomas apskaitą tvarkančio fizinio asmens (Lietuvos nuolatinio gyventojo) asmens kodas ar Lietuvos juridinio asmens mokesčių mokėtojo identifikacinis numeris (kodas).
29. 27 laukelyje „Buveinės ar gyvenamosios vietos adresas“ turi būti įrašomas užsienio juridinio asmens apskaitą tvarkančio asmens buveinės ar gyvenamosios vietos adresas užsienio valstybėje ar Lietuvoje, o 28 laukelyje turi būti įrašomas buveinės ar gyvenamosios vietos adreso pašto kodas, jeigu buveinės ar gyvenamosios vietos adresas yra Lietuvoje.
30. 29–30 laukeliuose turi būti įrašomi apskaitą tvarkančio asmens telekomunikacijų rekvizitai Lietuvoje ar užsienio valstybėje. Telekomunikacijų rekvizitai turi būti įrašomi, vadovaujantis šių taisyklių 16 punktu.
31. 31 laukelis ir įrašo tipas R pildomi, kai keičiasi užsienio juridinio asmens apskaitą tvarkantis asmuo ar jo duomenys, nurodyti šių taisyklių 24–30 punktuose. Pirmą kartą pildant prašymo formą, šis laukelis nepildomas. Duomenų pakeitimų registravimo tvarka yra nurodyta šių taisyklių VI skyriuje.
32. 32 laukelyje „Pagrindinės veiklos rūšies kodas pagal EVRK“ turi būti įrašomas užsienio juridinio asmens numatomos vykdyti Lietuvoje pagrindinės veiklos rūšies kodas (ne mažiau kaip šeši skaitmenys) pagal Ekonominės veiklos rūšių klasifikatorių (EVRK 2 red.), patvirtintą Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“ (toliau – EVRK 2 red.). Įrašomi pagrindinės vykdomos veiklos rūšies klasė ir poklasis. Jeigu poklasio nėra, penktame ir šeštame 32 laukelio langeliuose įrašomi nuliai. EVRK 2 red. yra paskelbta Lietuvos statistikos departamento oficialiosios statistikos portale (adresu www.stat.gov.lt). Draudėjai ir nekilnojamojo turto mokesčio mokėtojai veiklos rūšių neprivalo nurodyti.
33-34 laukeliuose „Kitų veiklos rūšių kodai pagal EVRK“ turi būti įrašomas užsienio juridinio asmens numatomos (-ų) vykdyti Lietuvoje kitos (-ų) veiklos rūšies (-ių) kodas (-ai) (ne mažiau kaip šeši skaitmenys) pagal EVRK 2 red. Įrašomi vykdomos veiklos rūšies klasė ir poklasis. Jeigu poklasio nėra, penktame ir šeštame 33-34 laukelių langeliuose įrašomi nuliai.
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            
Nr. VA-74,
2019-10-15,
paskelbta TAR 2019-10-15, i. k. 2019-16361            

33. 35 laukelyje „Veiklos vykdymo laikotarpis“ turi būti įrašomas užsienio juridinio asmens numatomos Lietuvoje vykdyti veiklos laikotarpis (nuo–iki, nurodyti metus, mėnesį, dieną) arba turi būti pažymima ženklu „X“, kai jis yra neribotas. Jei užsienio juridinis asmuo nurodo, kad veiklą numato vykdyti neribotą laiką, turi būti nurodoma tik veiklos vykdymo pradžia „nuo“.
34. 36 laukelyje turi būti įrašoma, kiek priedo FR0227A lapų pateikia užsienio juridinis asmuo, jeigu kartu su prašymo forma yra teikiama FR0227A forma.
35. 37 laukelyje turi būti įrašoma, kiek FR0227T formos lapų pateikia užsienio juridinis asmuo, jeigu kartu su prašymo forma yra teikiama FR0227T forma. Ši nuostata taikoma pildant tik popierinę prašymo formą.
36. 38 laukelyje „X“ ženklu turi būti pažymima, kas pateikė prašymo formą: ar užsienio juridinio asmens vadovas, ar įgaliotas asmuo, ar kitas asmuo, ir įrašomos jų pareigos, vardas ir pavardė. Atitinkamai 39 laukelyje turi būti įrašomi to įgalioto asmens ar kito asmens telekomunikacijų rekvizitai Lietuvoje. Telekomunikacijų rekvizitai turi būti įrašomi vadovaujantis šių taisyklių 16 punktu. Ši nuostata taikoma pildant tik popierinę prašymo formą.
37. Prašymo formos dalis „Išregistravimo duomenys“ pildoma šių taisyklių VIII skyriaus nustatyta tvarka, kai užsienio juridinis asmuo prašo išregistruoti jį iš Registro.
371. Trečiosios šalies platformos operatorius ir Europos Sąjungos platformos operatorius turi užpildyti prašymo formos 2 laukelį „Visas pavadinimas“, 3 laukelį „Identifikacinis numeris (kodas) užsienio valstybėje“, 4 laukelį „Buveinės adresas užsienio valstybėje“, 5 laukelį „Elektroninio pašto adresas“, 9 laukelį „X“ ženklu, nurodydamas, kokiems tikslams jis registruojasi į Registrą (pažymima „platformos operatorius“), 12–19 laukeliuose įrašydamas vadovo duomenis arba 121–191 laukeliuose įrašydamas įgalioto asmens duomenis. Kiti prašymo formos laukeliai nėra privalomi. 
Papildyta punktu:
Nr. VA-101,
2022-12-29,
paskelbta TAR 2022-12-29, i. k. 2022-27261        

IV. FR0227A FORMOS UŽPILDYMAS

38. FR0227A formos 1 laukelyje „Mokesčių mokėtojo identifikacinis numeris“ turi būti įrašomas užsienio juridiniam asmeniui, jau įregistruotam į Registrą, priskirtas mokesčių mokėtojo identifikacinis numeris (10 ženklų). Pirmą kartą tinkamai užpildytą prašymo formą kartu su jos FR0227A forma teikiantys užsienio juridiniai asmenys šio laukelio nepildo.
Laukelis pildomas, kai FR0227A forma teikiama užsienio juridinio asmens duomenų pakeitimams, nurodytiems FR0227A formoje, registruoti. FR0227A 1 laukelyje nurodyti duomenys turi sutapti su prašymo formos 1 laukelyje nurodytais duomenimis.
39. FR0227A formos A1 laukelio atitinkame langelyje „X“ ženklu turi būti pažymimas užsienio juridinio asmens veiklos per nuolatinę buveinę Lietuvoje vykdymo būdas (per priklausomą atstovą (agentą) – fizinį ar juridinį asmenį, įsteigtą Lietuvoje atstovybę, filialą ar per kitą nuolatinę buveinę Lietuvoje).
40. Jeigu užsienio juridinis asmuo vykdo veiklą Lietuvoje per priklausomą atstovą (agentą), tai FR0227A formoje turi būti įrašomi to priklausomo atstovo (agento) rekvizitai:
40.1. A3 laukelyje turi būti įrašomas priklausomo atstovo (agento) asmens kodas, jei jis yra fizinis asmuo (nuolatinis Lietuvos gyventojas), ar Lietuvos juridinio asmens mokesčių mokėtojo identifikacinis numeris, jei jis yra Lietuvos juridinis asmuo;
40.2. A4 laukelyje turi būti įrašomas priklausomo atstovo (agento) identifikacinis numeris (kodas) užsienio valstybėje, suteiktas pagal atitinkamos užsienio valstybės teisės aktus, jei jis yra užsienio fizinis ar juridinis asmuo;
40.3. A5 laukelyje turi būti įrašomas priklausomo atstovo (agento) vardas, o A6 laukelyje – pavardė;
40.4. A7 laukelyje turi būti įrašomas priklausomo atstovo (agento) – Lietuvos ar užsienio juridinio asmens – pavadinimas lotyniškais rašmenimis;
40.5. A8 laukelyje turi būti įrašomas prekybos vieta Lietuvoje arba priklausomo atstovo (agento) buveinės adresas Lietuvoje, jei jis yra Lietuvos juridinis asmuo, ar gyvenamosios vietos adresas Lietuvoje, jei jis yra fizinis asmuo (nuolatinis Lietuvos gyventojas), arba adresas užsienio valstybėje, jei priklausomas atstovas (agentas) yra užsienio juridinis ar fizinis asmuo. A9 laukelyje turi būti įrašomas buveinės ar gyvenamosios vietos adreso pašto kodas, jeigu buveinės ar gyvenamosios vietos adresas yra Lietuvoje;
40.6. A10, A11 laukeliuose turi būti įrašomi buveinės ar gyvenamosios vietos adreso telekomunikacijų rekvizitai Lietuvoje ar užsienio valstybėje (telefono numeris, elektroninio pašto adresas). Telekomunikacijų rekvizitai įrašomi vadovaujantis šių taisyklių 16 punktu.
41. Jeigu užsienio juridinis asmuo veiklą vykdo per Lietuvoje įsteigtą atstovybę, filialą ar kitą nuolatinę buveinę, tai turi būti pildomi A3, A7, A8, A9, A10, A11 laukeliai ir juose turi būti įrašomi tokie atstovybės, filialo ar kitos nuolatinės buveinės (atstovybės) duomenys:
41.1. A3 laukelyje turi būti įrašomas atstovybės ar filialo kodas (jeigu veikla vykdoma per Lietuvoje įsteigtą atstovybę ar filialą), atstovybės kodas (jeigu veikla vykdoma per atstovybę) ar kitos nuolatinės buveinės mokesčių mokėtojo 10 skaitmenų identifikacinis numeris (jeigu nuolatinė buveinė buvo įregistruota Registre). Jeigu nuolatinė buveinė nebuvo įregistruota Registre – laukelis nepildomas;
41.2. A7 laukelyje turi būti įrašomas Lietuvoje įsteigtos atstovybės, filialo ar kitos nuolatinės buveinės pavadinimas;
41.3. A8 laukelyje turi būti įrašomas atstovybės, filialo ar kitos nuolatinės buveinės adresas Lietuvoje. A9 laukelyje turi būti įrašomas adreso pašto kodas;
41.4. A10, A11 laukeliuose turi būti įrašomi atstovybės, filialo ar kitos nuolatinės buveinės telekomunikacijų rekvizitai (telefono numeris, elektroninio pašto adresas).
42. A2 laukelio atitinkamame langelyje „X“ ženklu turi būti pažymimas užsienio apmokestinamojo asmens, įsikūrusio už Europos Sąjungos teritorijos ribų, registravimo Registre būdas: per Lietuvoje turimą padalinį ar per paskirtą Lietuvoje esantį fiskalinį agentą. Kai Europos Sąjungos apmokestinamasis asmuo pateikia įgalioto asmens duomenis prašymo formoje, jie neturi būti pakartotinai įrašomi į FR0227A formą. 
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

43. Jeigu užsienio juridinis asmuo registruojasi į Registrą per Lietuvoje turimą padalinį, tai turi būti pildomi A3, A7, A8, A9, A10, A11 laukeliai ir juose įrašomi tokie padalinio duomenys:
43.1. A3 laukelyje – padalinio kodas;
43.2. A7 laukelyje – padalinio pavadinimas;
43.3. A8 laukelyje – padalinio adresas. A9 laukelyje turi būti įrašomas adreso pašto kodas;
43.4. A10, A11 laukeliuose turi būti įrašomi padalinio telekomunikacijų rekvizitai (telefono numeris, elektroninio pašto adresas). Telekomunikacijų rekvizitai turi būti įrašomi vadovaujantis šių taisyklių 16 punktu.
44. Jeigu užsienio apmokestinamasis asmuo registruojasi į Registrą per Lietuvoje paskirtą fiskalinį agentą, fizinį asmenį (Lietuvos nuolatinį gyventoją), tai turi būti pildomi A3, A5, A6, A8, A9, A10, A11 laukeliai, o jeigu per Lietuvos juridinį asmenį, tai turi būti pildomi A3, A7, A8, A9, A10, A11 laukeliai ir juose įrašomi tokie fiskalinio agento duomenys:
44.1. A3 laukelyje turi būti įrašomas fiskalinio agento – fizinio asmens (nuolatinio Lietuvos gyventojo) mokesčių mokėtojo identifikacinis numeris (kodas), kuris atitinka jo asmens kodą, ar fiskalinio agento – juridinio asmens mokesčių mokėtojo identifikacinis numeris (kodas);
44.2. A5 laukelyje turi būti įrašomas fiskalinio agento vardas, o A6 laukelyje turi būti įrašoma pavardė;
44.3. A7 laukelyje turi būti įrašomas fiskalinio agento – juridinio asmens – pavadinimas;
44.4. A8 laukelyje turi būti įrašoma fiskalinio agento (juridinio asmens) buveinės ar fiskalinio agento (fizinio asmens) gyvenamosios vietos adresas. A9 laukelyje turi būti įrašomas buveinės ar gyvenamosios vietos adreso pašto kodas;
44.5. A10, A11 laukeliuose turi būti įrašomi fiskalinio agento telekomunikacijų rekvizitai (telefono numeris, elektroninio pašto adresas). Telekomunikacijų rekvizitai turi būti įrašomi vadovaujantis šių taisyklių 16 punktu.
45. A12 laukelis ir įrašo tipas R pildomi, kai keičiasi duomenys, nurodyti šių taisyklių 39–44 punktuose, ir FR0227A forma teikiama duomenų pakeitimams registruoti. Pirmą kartą pildant FR0227A formą, šis laukelis nepildomas. Duomenų pakeitimų registravimo tvarka yra nurodyta šių taisyklių VI skyriuje.
46. A13 laukelyje „X“ ženklu turi būti pažymima, kas pateikė užpildytą FR0227A formą: ar užsienio juridinio asmens vadovas, įgaliotas asmuo ar kitas asmuo. Atitinkamai A14 laukelyje turi būti įrašomas to įgalioto ar kito asmens telefonas Lietuvoje. Telefonas įrašomas vadovaujantis šių taisyklių 16 punktu.
47. Jeigu užsienio juridinis asmuo prašymo formoje pažymi, kad jis registruojasi kaip veiklos per nuolatinę buveinę vykdytojas ir kaip apmokestinamas asmuo, atitinkamai „X“ ženklu turi būti pažymima, ar jis turi filialą ar kitą nuolatinę buveinę, ir atitinkamai turi būti užpildomi A3, A7, A8, A9, A10, A11 laukeliai.
471. Trečiosios šalies platformos operatorius ir Europos Sąjungos platformos operatorius turi užpildyti FR0227A formos AA laukelį „X“ ženklu „platforma“, A81 laukelį „Platformos adresas“, nurodydamas platformos adresą, ir A13 laukelį „X“ ženklu, nurodydamas, kas pateikė užpildytą FR0227A formą. Kiti FR0227A formos laukeliai nėra privalomi. 
Papildyta punktu:
Nr. VA-101,
2022-12-29,
paskelbta TAR 2022-12-29, i. k. 2022-27261        

V. FR0227T FORMOS UŽPILDYMAS

48. FR0227T formos 1 laukelyje „Mokesčių mokėtojo identifikacinis numeris“ turi būti įrašomas užsienio juridiniam asmeniui, jau įregistruotam į Registrą, priskirtas (10 skaitmenų) mokesčių mokėtojo identifikacinis numeris. Pirmą kartą tinkamai užpildytą prašymo formą kartu su jos FR0227T forma teikiantys užsienio juridiniai asmenys šio laukelio nepildo. Laukelis pildomas, kai FF0227T forma teikiama užsienio juridinio asmens duomenų pakeitimams, nurodytiems FR0227T formoje, registruoti. 1 laukelyje nurodyti duomenys turi sutapti su prašymo formos 1 laukelyje nurodytais duomenimis.
49. T1 laukelyje turi būti įrašomas Nekilnojamo turto registro numeris, nurodytas Nekilnojamojo turto registro centrinio duomenų banko išraše, išduotame Valstybės įmonės Registrų centro.
50. T3 laukelyje turi būti įrašomas nekilnojamojo turto buvimo vietos adresas. Į T2 laukelį turi būti įrašomas nekilnojamojo turto buvimo vietos adreso pašto kodas.
51. Jei užsienio juridinis asmuo nekilnojamojo turto turi kelių Lietuvos savivaldybių teritorijose, tai į FR0227T formą turi būti įrašomi visų savivaldybių teritorijose turimo nekilnojamojo turto duomenys.
52. T4 laukelis ir įrašo tipas R pildomi tuo atveju, kai FR0227T forma teikiama duomenų pakeitimams registruoti.
53. T5 laukelyje „X“ ženklu turi būti pažymima, kas pateikė užpildytą FR0227T formą: užsienio juridinio asmens vadovas, įgaliotas asmuo ar kitas asmuo. T6 laukelyje turi būti įrašomas to asmens telefono numeris Lietuvoje. Telefono numeris įrašomas vadovaujantis šių taisyklių 16 punktu.

VI. REGISTRAVIMO DUOMENŲ PAKEITIMAS

54. Pasikeitus užsienio juridinio asmens registravimo duomenims, jis ar jam atstovaujantis asmuo gali juos pateikti per Mano VMI ar VMI pateikti popierinę prašymo formą. Prašymo forma pateikiama, kai pakeičiami ar papildomi tokie jo registravimo Registre duomenys:
54.1. pavadinimas;
54.2. identifikacinis numeris (kodas) užsienio valstybėje;
54.3. buveinės adresas užsienio valstybėje;
54.4. buveinės adreso telekomunikacijų rekvizitai;
54.5. įgalioto asmens duomenys;
54.6. apskaitą tvarkančio asmens duomenys;
54.7. pagrindinės vykdomos veiklos rūšies (-ių) duomenys;
54.8. priklausomo atstovo (agento), kitos nuolatinės buveinės, per kuriuos vykdoma veikla, duomenys;
54.9. padalinio ar fiskalinio agento duomenys;
54.10. Lietuvoje turimo nekilnojamojo turto duomenys;
54.11. užsienio juridinio asmens vadovas;
Papildyta papunkčiu:
Nr. VA-1,
2017-01-04,
paskelbta TAR 2017-01-04, i. k. 2017-00481        

54.12. platformos adresas. 
Papildyta papunkčiu:
Nr. VA-101,
2022-12-29,
paskelbta TAR 2022-12-29, i. k. 2022-27261        

55. Kai pasikeičia užsienio juridinio asmens Lietuvoje turimo filialo ar atstovybės duomenys, prašymo formos duomenų pakeitimams registruoti pateikti nereikia, šie duomenys į Registrą įrašomi iš Juridinių asmenų registro.
56. Prašymo forma ir/ar FR0227A, FR0227T formos taip pat turi būti pateikiamos registravimo duomenų pakeitimams registruoti, jeigu užsienio juridinis asmuo įgyja nekilnojamąjį turtą Lietuvoje, tampa apmokestinamuoju asmeniu ir pan.
57. Atsižvelgiant į duomenų pakeitimo pobūdį, prie duomenų, kurie keičiasi ar naujai atsiranda, ar jie yra naikinami, įrašo tipo laukelyje R, turi būti įrašoma:
N – (naujas įrašas) naudojamas, kai įrašomi nauji duomenys, senieji duomenys išlieka nepakitę;
K – (keičiamas įrašas) naudojamas, kai keičiami tam tikri duomenys;
L – (likviduojamas įrašas) naudojamas, kai naikinami visi duomenys.

	1 pavyzdys
Užsienio juridinis asmuo pakeitė savo buveinės adresą užsienio valstybėje. Tam, kad įregistruotų duomenų pakeitimus, jis turi pateikti prašymo formą duomenų pakeitimams įregistruoti. Pateikiamoje prašymo formoje turi būti užpildomi: 1 laukelis „Mokesčių mokėtojo identifikacinis numeris“ (10 skaitmenų), 4 laukelyje turi būti įrašomas naujas buveinės adresas užsienio valstybėje. Prie naujos buveinės adreso, į 5, 6 laukelius, turi būti įrašomi telekomunikacijų rekvizitai (elektroninio pašto adresas, telefonas), jeigu jie keičiasi. Jeigu nesikeičia – 5, 6 laukeliai nepildomi. Turi būti nurodoma prašymo formos užpildymo data, o 8 laukelio atitinkamame langelyje turi būti „X“ ženklu pažymėta, kad prašymo forma teikiama duomenų pakeitimams registruoti.
38 laukelyje turi būti „X“ ženklu pažymėta, kas pateikė prašymo formą duomenų pakeitimams registruoti (vadovas ar kitas įgaliotas asmuo), ir prašymo forma (išskyrus pateiktą per Mano VMI) turi būti atitinkamai pasirašyta, nurodant šių asmenų pareigų pavadinimą, vardą, pavardę. Jeigu prašymo formą pateikė įgaliotas asmuo, 39 laukelyje turi būti nurodytas jo telefono numeris Lietuvoje. 




	2 pavyzdys
Pasikeitė užsienio juridiniam asmeniui atstovaujančio įgalioto fizinio asmens duomenys (vardas, pavardė). Tam, kad įregistruotų duomenų pakeitimus, jis turi pateikti prašymo formą duomenų pakeitimams įregistruoti. Pateikiamoje prašymo formoje turi būti užpildomas 1 laukelis „Mokesčių mokėtojo identifikacinis numeris“ (10 skaitmenų), taip pat turi būti įrašyta prašymo formos užpildymo data.
8 laukelio atitinkamame laukelyje turi būti „X“ ženklu pažymėta, kad prašymo forma teikiama duomenų pakeitimams registruoti.
10 laukelyje turi būti „X“ ženklu pažymėtas laukelis „Įgaliotas asmuo“, 11 laukelyje turi būti „X“ ženklu pažymėta, kad keičiami fizinio įgalioto asmens duomenys.
Prie 121 laukelio, įrašo tipo laukelyje R, įrašoma reikšmė K ir atitinkamai įrašomas naujas įgalioto fizinio asmens vardas. Tie patys veiksmai atliekami, įrašant naujus įgalioto asmens duomenis į 131, 151, 161, 181, 191 laukelius, jeigu keičiasi atitinkami duomenys. 171 laukelis užpildomas, jeigu įgalioto asmens gyvenamosios vietos adresas yra Lietuvoje. 201 laukelyje turi būti įrašoma duomenų pakeitimo data.
38 laukelyje turi būti „X“ ženklu pažymėta, kas pateikė prašymo formą duomenų pakeitimams registruoti (vadovas ar kitas įgaliotas asmuo), ir prašymo forma (išskyrus pateiktą per Mano VMI) turi būti atitinkamai pasirašyta, nurodant šių asmenų pareigų pavadinimą, vardą, pavardę. Jeigu prašymo formą pateikė įgaliotas asmuo, 39 laukelyje turi būti nurodytas jo telefono numeris Lietuvoje.



	3 pavyzdys
Pasikeitė užsienio juridinio asmens apskaitą tvarkančio asmens telekomunikacijų rekvizitai. Tam, kad įregistruotų duomenų pakeitimus, jis turi pateikti prašymo formą duomenų pakeitimams registruoti. Pateikiamoje prašymo formoje duomenų pakeitimams registruoti turi būti užpildomi: 1 laukelis „Mokesčių mokėtojo identifikacinis numeris“ (10 skaitmenų), turi būti įrašyta prašymo formos užpildymo data.
8 laukelio atitinkamame laukelyje turi būti „X“ ženklu pažymėta, kad prašymo forma pateikta duomenų pakeitimams registruoti.
21 laukelyje turi būti ženklu „X“ pažymėta, kad keičiami apskaitą tvarkančio fizinio ar juridinio asmens telekomunikacijų rekvizitai.
Prie 29 laukelio, įrašo tipo laukelyje R, įrašoma reikšmė K ir atitinkamai įrašomas naujas elektroninio pašto adresas (jeigu jis keitėsi). Tokie pat veiksmai atliekami, įrašant naują telefono numerį į 30 laukelį. 31 laukelyje turi būti įrašoma duomenų pakeitimo data.
38 laukelyje turi būti „X“ ženklu pažymėta, kas pateikė prašymo formą duomenų pakeitimams registruoti (vadovas ar kitas įgaliotas asmuo), ir prašymo forma (išskyrus pateiktą per Mano VMI) turi būti atitinkamai pasirašyta, nurodant šių asmenų pareigų pavadinimą, vardą, pavardę. Jeigu prašymo formą pateikė įgaliotas asmuo, 39 laukelyje turi būti nurodytas jo telefono numeris Lietuvoje.



	4 pavyzdys
Užsienio juridinis asmuo pradėjo vykdyti naują veiklos rūšį, anksčiau vykdytos veiklos rūšis nepasikeitė. Tam, kad įregistruotų duomenų pakeitimus, jis turi pateikti prašymo formą duomenų pakeitimams registruoti. Pateikiamoje prašymo formoje duomenų pakeitimams registruoti turi būti užpildomi: 1 laukelis „Mokesčių mokėtojo identifikacinis numeris“ (10 skaitmenų), turi būti įrašyta prašymo formos užpildymo data. 8 laukelio atitinkamame langelyje turi būti „X“ ženklu pažymėta, kad prašymo forma teikiama duomenų pakeitimams registruoti.
Prie 32 laukelio, įrašo tipo laukelyje R, įrašoma reikšmė N ir atitinkamai įrašoma nauja vykdomos veiklos rūšis.
38 laukelyje turi būti „X“ ženklu pažymėta, kas pateikė prašymo formą duomenų pakeitimams registruoti (vadovas ar kitas įgaliotas asmuo), ir prašymo forma (išskyrus pateiktą per Mano VMI) turi būti atitinkamai pasirašyta, nurodant šių asmenų pareigas, vardą, pavardę. Jeigu prašymo formą pateikė įgaliotas asmuo, 39 laukelyje turi būti nurodytas jo telefono numeris Lietuvoje.



	5 pavyzdys
Užsienio juridinis asmuo pradėjo vykdyti naują veiklos rūšį, anksčiau vykdytos veiklos rūšies jis nebevykdo. Tam, kad įregistruotų duomenų pakeitimus, jis turi pateikti prašymo formą duomenų pakeitimams registruoti. Pateikiamoje prašymo formoje duomenų pakeitimams registruoti turi būti užpildomi: 1 laukelis „Mokesčių mokėtojo identifikacinis numeris“ (10 skaitmenų), turi būti įrašyta prašymo formos užpildymo data. 8 laukelio atitinkamame langelyje turi būti „X“ ženklu pažymėta, kad prašymo forma teikiama duomenų pakeitimams registruoti.
Prie 32 laukelio, įrašo tipo laukelyje R, įrašoma reikšmė L ir atitinkamai įrašoma ta veiklos rūšis, kuri jau nebevykdoma.
Prie 33 laukelio, įrašo tipo laukelyje R, įrašoma reikšmė N ir atitinkamai įrašoma naujai vykdomos veiklos rūšis.
38 laukelyje turi būti „X“ ženklu pažymėta, kas pateikė prašymo formą duomenų pakeitimams registruoti (vadovas ar kitas įgaliotas asmuo), ir prašymo forma (išskyrus pateiktą per Mano VMI) turi būti atitinkamai pasirašyta, nurodant šių asmenų pareigų pavadinimą, vardą, pavardę. Jeigu prašymo formą pateikė įgaliotas asmuo, 39 laukelyje turi būti nurodytas jo telefono numeris Lietuvoje.



	6 pavyzdys
Pasikeitė užsienio juridinio asmens kitos nuolatinės buveinės, per kurią vykdoma veikla, duomenys. Tam, kad įregistruotų duomenų pakeitimus, jis turi pateikti prašymo formą duomenų pakeitimams registruoti ir FR0227A formą.
Pateikiamoje prašymo formoje duomenų pakeitimams registruoti turi būti užpildomi: 1 laukelis „Mokesčių mokėtojo identifikacinis numeris“ (10 skaitmenų), turi būti įrašyta prašymo formos užpildymo data.
8 laukelio atitinkamame langelyje turi būti „X“ ženklu pažymėta, kad prašymo forma teikiama duomenų pakeitimams registruoti.
Kartu su prašymo forma pateikiamoje FR0227A formoje turi būti užpildytas 1 laukelis „Mokesčių mokėtojo identifikacinis numeris“, turi būti įrašyta FR0227A formos užpildymo data. A1 laukelio atitinkamame laukelyje ženklu „X“ turi būti pažymėta, kad keičiasi nuolatinės buveinės duomenys, ir, atsižvelgiant į tai, kokie duomenys pakito, turi būti užpildyti atitinkami FR0227A formos A3, A7, A8, A9, A10, A11 laukeliai, įrašo tipo laukelyje R įrašant atitinkamą reikšmę (N, K, L). A12 laukelyje turi būti įrašoma duomenų pakeitimo data.
A13 laukelyje turi būti ženklu „X“ pažymėta, kas pateikė FF0227A formą (vadovas ar kitas įgaliotas asmuo), forma (išskyrus formą, pateiktą per Mano VMI) turi būti atitinkamai pasirašyta, nurodant šių asmenų pareigų pavadinimą, vardą, pavardę.
Jeigu FR0227A formą pateikė įgaliotas asmuo, A14 laukelyje turi būti nurodytas jo telefonas Lietuvoje.



	7 pavyzdys
Užsienio juridinis asmuo pradėjo vykdyti veiklą per nuolatinę buveinę. Tam, kad įregistruotų duomenų pakeitimus, jis turi pateikti prašymo formą duomenų pakeitimams registruoti ir FR0227A formą.
Pateikiamoje prašymo formoje duomenų pakeitimams registruoti turi būti užpildomas: 1 laukelis „Mokesčių mokėtojo identifikacinis numeris“ (10 skaitmenų), turi būti įrašyta prašymo formos užpildymo data.
8 laukelio atitinkamame langelyje turi būti „X“ ženklu pažymėta, kad prašymo forma teikiama duomenų pakeitimams registruoti. Prašymo formos 9 laukelio langelis „Veiklos per nuolatinę buveinę vykdytojas“ turi būti pažymėtas ženklu „X“.
Kartu su prašymo forma pateikiamoje FR0227A formoje turi būti užpildytas 1 laukelis „Mokesčių mokėtojo identifikacinis numeris“, turi būti įrašyta FR0227A formos užpildymo data.
A1 laukelio atitinkamame laukelyje ženklu „X“ turi būti pažymėta, per ką užsienio juridinis asmuo vykdo veiklą Lietuvoje (per atstovaujantį asmenį, atstovybę, filialą ar kitą nuolatinę buveinę. Atsižvelgiant į tai, atitinkamai turi būti užpildyti FR0227A formos A3, A7, A8, A9, A10, A11 laukeliai, įrašo tipo laukelyje R įrašant atitinkamą reikšmę (N).
A12 laukelyje turi būti įrašoma duomenų pakeitimo data.
A13 laukelyje turi būti ženklu „X“ pažymėta, kas pateikė FR0227A formą (vadovas įgaliotas ar kitas asmuo), forma (išskyrus pateiktą per Mano VMI) turi būti atitinkamai pasirašyta, nurodant šių asmenų pareigas, vardą, pavardę.
Jeigu FR0227A formą pateikė įgaliotas asmuo, A14 laukelyje turi būti nurodytas jo telefonas Lietuvoje. 



Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

VII. REGISTRO TVARKYTOJĄ KEIČIANČIO UŽSIENIO JURIDINIO ASMENS REGISTRAVIMO TVARKA

58. Užsienio juridiniai asmenys, nurodyti šių taisyklių 4 punkte, gali keisti Registro tvarkytoją iš vienos VMI aptarnaujamos teritorijos į kitą, kai keičiasi:
58.1. jų padalinio ar paskirto fiskalinio agento buveinės ar gyvenamosios vietos adresas;
58.2. priklausomo atstovo (agento) ar kitos nuolatinės buveinės adresas Lietuvoje.
59. Užsienio juridinis asmuo, norėdamas įregistruoti duomenų pakeitimus, turi atlikti tokius veiksmus:
59.1. pateikti užpildytą prašymo formą šių taisyklių 4 punkte nurodytais būdais. Pildant popierinę prašymo forma, laikomasi tokių reikalavimų:
59.2. prašymo formoje turi būti užpildyti tokie laukeliai: 1 laukelis „Mokesčių mokėtojo identifikacinis numeris“ (10 ženklų), turi būti įrašyta prašymo formos užpildymo data, o 8 laukelio atitinkamame langelyje turi būti „X“ ženklu pažymėta, kad prašymo forma teikiama duomenų pakeitimams registruoti;
59.3. kartu su prašymo forma pateikiamoje FR0227A formoje turi būti užpildytas 1 laukelis „Mokesčių mokėtojo identifikacinis numeris“, turi būti įrašyta FR0227A formos užpildymo data ir atitinkamai užpildyti FR0227A laukeliai, kurie keičiami, o įrašo tipo laukelyje R turi būti įrašoma atitinkama reikšmė (K). A12 laukelyje turi būti įrašoma duomenų pakeitimo data.
60. Naujam Registro tvarkytojui užsienio juridinis asmuo prašymo formos teikti neprivalo.

VIII. PRAŠYMO FORMOS IŠREGISTRAVIMO DALIES UŽPILDYMAS

61. Užsienio juridinis asmuo iš Registro išregistruojamas, kai baigia savo veiklą Lietuvos Respublikos teritorijoje pagal visus savo vykdomos veiklos pobūdžius, kuriuos buvo nurodęs prašymo formos 9 laukelyje, tai yra:
61.1. nebevykdo veiklos per nuolatinę buveinę (jeigu tokią vykdė);
61.2. baigia veiklą kaip apmokestinamasis asmuo (jeigu toks buvo);
61.3. parduoda arba netenka nuosavybės teisių į nekilnojamąjį turtą Lietuvos Respublikoje (jeigu tokio turėjo);
61.4. atleidžia samdomą darbuotoją (ar darbuotojus) arba darbuotojas (darbuotojai) išvyksta iš Lietuvos Respublikos teritorijos ir / ar jam / jiems nebetaikomi Lietuvos Respublikos teisės aktai socialinio aprūpinimo srityje;
61.5. yra likviduojamas ar reorganizuojamas (išregistruojamas) pagal užsienio valstybės teisės aktus;
61.6. kitais šiose taisyklėse nenumatytais atvejais.
61.7. mokesčių administratoriaus iniciatyva, kai nustatoma, kad užsienio juridinis asmuo penkerių metų laikotarpiu negauna pajamų iš šaltinio Lietuvoje arba gaunama informacijos iš užsienio mokesčių administratoriaus, kad užsienio juridinio asmens veikla užsienio valstybėje yra nutraukta; 
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

61.8. nebevykdo veiklos, pagal kurią atsiranda prievolė mokėti akcizus. 
Papildyta papunkčiu:
Nr. VA-1,
2017-01-04,
paskelbta TAR 2017-01-04, i. k. 2017-00481        

611. Trečiosios šalies platformos operatorius iš Registro išregistruojamas Informacijos apie platformose vykdomas veiklas teikimo Valstybinei mokesčių inspekcijai taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2022 m. gruodžio 23 d. įsakymu Nr. VA-95 „Dėl Informacijos apie platformose vykdomas veiklas teikimo Valstybinei mokesčių inspekcijai taisyklių patvirtinimo“ (toliau – Informacijos apie platformose vykdomas veiklas teikimo VMI taisyklės), 13 punkte nustatytais atvejais. Europos Sąjungos platformos operatorius iš Registro išregistruojamas, kai nebeatitinka nei vieno Informacijos apie platformose vykdomas veiklas teikimo VMI taisyklių 4.5.1, 4.5.3 ar 4.5.4 papunkčiuose nurodytų kriterijų arba nebevykdo veiklos kaip platformos operatorius.
Papildyta punktu:
Nr. VA-101,
2022-12-29,
paskelbta TAR 2022-12-29, i. k. 2022-27261        

62. Užsienio juridinis asmuo, išsiregistruojantis iš Registro, Registro tvarkytojui turi pateikti prašymo formą ir joje užpildyti tokius laukelius:
62.1. 1 laukelį „Mokesčių mokėtojo identifikacinis numeris“;
62.2. 2 laukelį „Visas pavadinimas“.
63. Prašymo formos dalyje „Išregistravimo duomenys“ turi „X“ ženklu pažymėti atitinkamą laukelį (veiklos nutraukimas ar kita), nurodyti užsienio juridinio asmens sprendimo išregistruoti iš Registro priėmimo datą ir įgalioto asmens (Lietuvos ar užsienio juridinio ar fizinio asmens), atsakingo už išregistravimą, duomenis (pareigas, vardą ir pavardę).
64. Užsienio juridinis asmuo išregistruojamas iš Registro, kai galutinai įvykdo mokestines prievoles Lietuvoje. Jeigu po išregistravimo paaiškėja, kad nėra įvykdytos visos mokestinės prievolės – užsienio juridiniam asmeniui gali būti inicijuotas patikrinimas dėl galutinių mokestinių prievolių vykdymo. Visa informacija apie užsienio juridinio asmens išregistravimą skelbiama Mano VMI.

IX. UŽPILDYTŲ FORMŲ TEIKIMAS

65. Tinkamai užpildyta prašymo forma ir FR0227A, FR0227T formos gali būti pateikiamos būdais, nurodytais šių taisyklių 4 punkte.
66. Kartu su užpildyta popierine prašymo forma ir/ar FR0227A, FR0227T formomis užsienio juridiniai asmenys ar jų įgalioti asmenys VMI (jai pareikalavus) turi pateikti:
66.1. registravimo užsienio valstybėje pažymėjimo kopiją ar registro, kuriame saugoma jų byla, išrašą;
66.2. priklausomo atstovo (agento) ar fiskalinio agento įgaliojimus patvirtinančius dokumentus;
66.3. Neteko galios nuo 2017-01-05
Punkto naikinimas:
Nr. VA-1,
2017-01-04,
paskelbta TAR 2017-01-04, i. k. 2017-00481        

66.4. nuosavybę į nekilnojamąjį turtą patvirtinančius dokumentus, išduotus Valstybės įmonės Registrų centras, t. y. Nekilnojamojo turto registro centrinio duomenų banko išrašą arba panaudos / nuomos sutartį su fiziniu asmeniu;
66.5. laisvos formos raštu informaciją apie trečiosios šalies platformos operatoriaus registravimą Europos Sąjungos valstybių narių specialiųjų OSS (angl. One Stop Shop) schemų naudotoju, nurodant OSS (angl. One Stop Shop) sistemoje sugeneruotą (-us) importo schemos dalyvio identifikavimo kodą (-us);
Papildyta papunkčiu:
Nr. VA-101,
2022-12-29,
paskelbta TAR 2022-12-29, i. k. 2022-27261        

66.6. laisvos formos raštu informaciją apie valstybes, kuriose trečiosios šalies platformos operatoriaus praneštini pardavėjai yra rezidentai, kaip numatyta Informacijos apie platformose vykdomas veiklas teikimo VMI taisyklių 31 punkte. 
Papildyta papunkčiu:
Nr. VA-101,
2022-12-29,
paskelbta TAR 2022-12-29, i. k. 2022-27261        

661. Trečiosios šalies platformos operatorius, norėdamas užsiregistruoti Centriniame registre iš naujo, privalo pateikti įsipareigojimą, kad ataskaitinio laikotarpio duomenų teikimo reikalavimai Lietuvoje bus įvykdyti iki Informacijos apie platformose vykdomas veiklas teikimo VMI taisyklių 17 punkte nurodyto termino, o neįvykdyti ankstesnių ataskaitinių laikotarpių duomenų teikimo reikalavimai bus įvykdyti Lietuvoje per 30 dienų nuo jo užregistravimo VMI dienos. 
Papildyta punktu:
Nr. VA-101,
2022-12-29,
paskelbta TAR 2022-12-29, i. k. 2022-27261        

67. Pateikiami dokumentai turi būti surašyti lietuvių kalba, laikantis bendrinės lietuvių kalbos normų. Jeigu dokumentai surašyti ne valstybine lietuvių kalba, turi būti pridėti jų vertimai, pasirašyti vertėjo ir patvirtinti jo spaudu.
68. Užsienio asmens registravimo pažymėjimo kopija ar Registro, kuriame saugoma jo byla, išrašai turi būti legalizuoti teisės aktų nustatyta tvarka:
68.1. užsienio valstybių, prisijungusių prie Konvencijos dėl užsienio valstybėse išduotų dokumentų legalizavimo panaikinimo, dokumentai turi būti patvirtinti pažyma („Apostille“); 
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

68.2. valstybių, neprisijungusių prie Hagos konvencijos, dokumentai legalizuojami, vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl Dokumentų legalizavimo ir tvirtinimo pažyma (Apostille) tvarkos aprašo patvirtinimo; 
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

68.3. kai prašymo forma teikiama per Mano VMI, dokumentai pateikiami per Mano VMI.

IX1. MOKESČIŲ MOKĖTOJŲ REGISTRO DUOMENŲ TVARKYMAS MOKESČIŲ  ADMINISTRATORIAUS INICIATYVA

69. Registro tvarkytojas gali pats inicijuoti užsienio juridinio asmens įregistravimą į Registrą, taip pat Registre esančių jo duomenų papildymą ir / ar pakeitimą bei išregistravimą iš Registro. Apie atliktus veiksmus užsienio juridinis asmuo turi būti informuojamas taisyklių 73–74 punktuose nustatyta tvarka. 
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

70. Registro tvarkytojo veiksmai atliekami įregistruojant užsienio juridinį asmenį pagal mokestinio patikrinimo ir/ar mokestinio tyrimo (toliau – patikrinimas) rezultatus:
70.1. kai patikrinimo metu nustatoma, kad užsienio juridinio asmens vykdoma veikla atitinka veiklos per nuolatinę buveinę sampratą ir/ar jis yra įsigijęs nekilnojamojo turto Lietuvos Respublikoje ir neįsiregistravęs Registre, Registro tvarkytojas savo iniciatyva tokį užsienio juridinį asmenį turi įregistruoti į Registrą nuo patikrinimo metu nustatytos veiklos vykdymo pradžios datos (metai, mėnuo, diena) ir, jeigu jau veikla nebevykdoma, iki patikrinimo metu nustatytos šios veiklos vykdymo pabaigos datos (metai, mėnuo, diena).
Jeigu patikrinimo metu nustatoma, kad veikla yra nuolat vykdoma, tai nurodoma tos veiklos vykdymo pradžia ir nurodomas veiklos vykdymo pobūdis. Apie atliktus veiksmus Registro tvarkytojas turi informuoti užsienio juridinį asmenį taisyklių 73–74 punktuose nustatyta tvarka;
70.2. į Registrą turi būti įrašomi patikrinimo akte nurodyti užsienio juridinio asmens duomenys (kodas, pavadinimas, būstinės adresas užsienio valstybėje, atstovaujančio asmens duomenys, veiklos vykdymo laikotarpis ir veiklos pobūdis).
71. Registro tvarkytojas taip pat turi įregistruoti užsienio juridinį asmenį kaip vykdantį veiklą per nuolatinę buveinę, jeigu nustatoma, kad jis yra įregistravęs savo filialą Juridinių asmenų registre, bet neįsiregistravęs kaip vykdantis veiklą per nuolatinę buveinę. Į Registrą įrašomi užsienio juridinio asmens duomenys, nurodyti Juridinių asmenų registre:
71.1.	identifikacinis numeris (kodas) užsienio valstybėje;
71.2.	užsienio juridinio asmens pavadinimas;
71.3.	adresas užsienio valstybėje;
71.4.	elektroninių ryšių rekvizitai užsienio valstybėje (telefonas, elektroninio pašto adresas);
71.5.	užsienio juridinio asmens filialo, įregistruoto Juridinių asmenų registre, identifikacinis numeris (kodas);
71.6.	užsienio juridinio asmens filialo pavadinimas;
71.7.	užsienio juridinio asmens filialo buveinės adresas Lietuvoje;
71.8.	užsienio juridinio asmens filialo vadovo vardas, pavardė, identifikacinis numeris (kodas);
71.9.	užsienio juridinio asmens filialo elektroninių ryšių rekvizitai.   
Apie atliktus veiksmus užsienio juridinis asmuo turi būti informuojamas šių taisyklių 73–74 punktuose nustatyta tvarka. 
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

72. Registro tvarkytojo atliekami veiksmai, papildant jau įregistruoto į Registrą užsienio juridinio asmens duomenis:
72.1. kai patikrinimo metu nustatoma, kad užsienio juridinis asmuo vykdė ir/ar vykdo veiklą per nuolatinę buveinę ir/ar turi įsigijęs nekilnojamojo turto Lietuvoje, jo duomenys Registre turi būti papildomi nauju veiklos pobūdžiu (nurodoma, kad jis yra veiklos per nuolatinę buveinę vykdytojas ar nekilnojamojo turto mokesčio mokėtojas). Apie pakeitimus jis turi būti informuojamas šių taisyklių 73–74 punktuose nustatyta tvarka;
72.2. kai užsienio juridinis asmuo nėra įregistruotas į Registrą kaip vykdantis veiklą per nuolatinę buveinę, bet yra pateikęs mokesčių deklaraciją, iš kurios duomenų galima nustatyti, kad jis vykdo veiklą per nuolatinę buveinę ir pats pripažįsta, kad yra veiklos per nuolatinę buveinę vykdytojas, Registro tvarkytojas turi papildyti jo duomenis Registre nauju veiklos pobūdžiu ir papildomai įregistruoti kaip vykdantį veiklą per nuolatinę buveinę. Apie pakeitimus užsienio juridinis asmuo turi būti informuojamas šių taisyklių 73–74 punktuose nustatyta tvarka.
73. Registro tvarkytojas, įregistravęs užsienio juridinį asmenį į Registrą ar papildęs jo duomenis, ar išregistravęs iš Registro, ne vėliau kaip per 5 darbo dienas privalo apie tai informuoti užsienio juridinį asmenį – Mano VMI pateikti pranešimą apie atliktus veiksmus ir paprašyti pateikti trūkstamus papildomus duomenis. Užsienio juridinis asmuo trūkstamus duomenis turi pateikti, užpildydamas prašymo formą. Prašymo forma gali būti pateikiama šių taisyklių 4 punkte nurodytais būdais. 
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

74. Pranešime užsienio juridiniam asmeniui turi būti nurodomi įregistravimo į Registrą, išregistravimo iš Registro, Registre esančių duomenų papildymo ar pakeitimo motyvai ir priežastys, įregistravimo data, išregistravimo data, veiklos vykdymo pradžios ir pabaigos datos. 
Punkto pakeitimai:
Nr. VA-1,
2017-01-04,
paskelbta TAR 2017-01-04, i. k. 2017-00481            

X. BAIGIAMOSIOS NUOSTATOS

75. Asmenys, pažeidę šių taisyklių reikalavimus, atsako Lietuvos Respublikos teisės aktų nustatyta tvarka.

_________________
Priedo pakeitimai:
Nr. VA-44,
2013-07-17,
Žin., 2013, Nr.
78-3965 (2013-07-20), i. k. 1132055ISAK000VA-44            

2019 m. spalio 15 d. įsakymo Nr. VA-74 redakcija)


[image: ]
______________________________________________________________________________
(dokumento sudarytojo duomenys)
_______________________________________________________________________________

_________________________________     		       __________Nr. ____________
(mokesčių mokėtojo pavadinimas)
_________________________________
(mokesčių mokėtojo adresas)
	 

PRANEŠIMAS APIE ĮREGISTRAVIMĄ Į MOKESČIŲ MOKĖTOJŲ REGISTRĄ

Data             Nr.

Pranešame, kad Jūs 2000-00-00 įregistruoti į Mokesčių mokėtojų registrą. Jums suteiktas XXXXXXXXXX mokesčių mokėtojo identifikacinis numeris (kodas), kurį būtina nurodyti visose savo teikiamose mokesčių deklaracijose ir kituose dokumentuose, kur šis rekvizitas yra privalomas. 
Pasikeitus Jūsų registravimo duomenims: pavadinimui, identifikaciniam numeriui (kodui) užsienio valstybėje, buveinės adresui, buveinės adreso telekomunikacijų rekvizitams, apskaitą tvarkančio asmens duomenims, vienai iš pagrindinių vykdomų veiklos rūšių duomenims, priklausomo atstovo (agento), filialo, kitos nuolatinės buveinės, per kuriuos vykdoma veikla, duomenims, padalinio ar fiskalinio agento duomenims, Lietuvoje turimo nekilnojamojo turto duomenims ar vienam iš čia įvardytų duomenų, maloniai prašome užpildyti Užsienio juridinio asmens prašymo įregistruoti į Mokesčių mokėtojų registrą / išregistruoti iš Mokesčių mokėtojų registro FR0227 formą ir / ar FR0227A, FR0227T formas ir Jums patogiu būdu per 5 darbo dienas nuo Mokesčių mokėtojų registro duomenų pasikeitimo dienos ją pateikti VMI. 
	Išsamesnę informaciją galite gauti telefonais: 1882 arba +370 5 260 5060. 
Linkime sėkmės, tikimės abipusiškai naudingo bendradarbiavimo.


Pagarbiai

	  	 	   
(pareigų pavadinimas)	(parašas)	(vardas, pavardė)
Formos pakeitimai:
Nr. VA-44,
2013-07-17,
Žin., 2013, Nr.
78-3965 (2013-07-20), i. k. 1132055ISAK000VA-44            
Nr. VA-74,
2019-10-15,
paskelbta TAR 2019-10-15, i. k. 2019-16361            




Priedų pakeitimai:

FR0227 pagal įsakymą Nr. VA-101
Priedo pakeitimai:
Nr. VA-74,
2019-10-15,
paskelbta TAR 2019-10-15, i. k. 2019-16361        
Nr. VA-101,
2022-12-29,
paskelbta TAR 2022-12-29, i. k. 2022-27261        



Pakeitimai:

1.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-6,
2008-01-30,
Žin., 2008, Nr.
17-615 (2008-02-09), i. k. 1082055ISAK0000VA-6                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. birželio 14 d. įsakymo Nr. VA-52 "Dėl Užsienio juridinio asmens įregistravimo į Mokesčių mokėtojų registrą/išregistravimo iš Mokesčių mokėtojų registro" pakeitimo

2.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-58,
2008-11-19,
Žin., 2008, Nr.
137-5437 (2008-11-29), i. k. 1082055ISAK000VA-58                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. birželio 14 d. įsakymo Nr. VA-52 "Dėl Užsienio juridinio asmens įregistravimo į Mokesčių mokėtojų registrą/išregistravimo iš Mokesčių mokėtojų registro" pakeitimo

3.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-44,
2013-07-17,
Žin., 2013, Nr.
78-3965 (2013-07-20), i. k. 1132055ISAK000VA-44                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. birželio 14 d. įsakymo Nr. VA-52 "Dėl užsienio juridinio asmens įregistravimo į Mokesčių mokėtojų registrą/išregistravimo iš Mokesčių mokėtojų registro" pakeitimo

4.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-1,
2017-01-04,
paskelbta TAR 2017-01-04, i. k. 2017-00481                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. birželio 14 d. įsakymo Nr. VA-52 „Dėl užsienio juridinio asmens įregistravimo į Mokesčių mokėtojų registrą / išregistravimo iš Mokesčių mokėtojų registro“ pakeitimo

5.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-82,
2018-10-15,
paskelbta TAR 2018-10-15, i. k. 2018-16198                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. birželio 14 d. įsakymo Nr. VA-52 „Dėl užsienio juridinio asmens įregistravimo į Mokesčių mokėtojų registrą / išregistravimo iš Mokesčių mokėtojų registro“ pakeitimo

6.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-74,
2019-10-15,
paskelbta TAR 2019-10-15, i. k. 2019-16361                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. birželio 14 d. įsakymo Nr. VA-52 „Dėl užsienio juridinio asmens įregistravimo į mokesčių mokėtojų registrą / išregistravimo iš Mokesčių mokėtojų registro“ pakeitimo

7.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-16,
2020-02-18,
paskelbta TAR 2020-02-18, i. k. 2020-03549                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. birželio 14 d. įsakymo Nr. VA-52 „Dėl užsienio juridinio asmens įregistravimo į Mokesčių mokėtojų registrą / išregistravimo iš Mokesčių mokėtojų registro“ pakeitimo

8.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-101,
2022-12-29,
paskelbta TAR 2022-12-29, i. k. 2022-27261                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2005 m. birželio 14 d. Nr. VA-52 „Dėl Užsienio juridinio asmens įregistravimo į Mokesčių mokėtojų registrą / išregistravimo iš Mokesčių mokėtojų registro“ pakeitimo

